MÉMOIRES OU RAPPORTS INÉDITS. 
[Premièrement quant aux ecclésiastiques.] 
Premièrement quant aulx ecclésiastiques, quel debveoir ilz rendent 
en leur charge et s’ilz sont jouyssantz de ce que leur appartient, ou 
en trouble. 
Fault considérer quand au premier poinct, que la pluspart des 
arcevesques, evesques et aultres prélatz dudit pays sont absantz des 
lieux de leur prélature, et ont tousjours esté; tellement qu’ilz n’ont 
poinct esté veuz en leurs esglizes et diocèzes despuis trente ans en 
ça; dont adviennent et sont advenuz les inconvenientz quy s’ensui¬ 
vent. 
En premier lieu, que par leur absance, l’instruction du peuple au 
service de Dieu a cessé; les hereticques comme loups ravissantz se 
sont gectez sur le troupeau de Jhésu Christ, l’ont gaigné, deceu et 
trompé et faict le sisme et division en l’Esglise de Dieu telle que nous 
voyons. 
En segond lieu, la principalle substance du pays concistant au 
revenu desdits arceveschéz, eveschéz et abbayez, est emporté hors 
dudit pays et une bonne part hors du Royaulme, pour estre les prou- 
veuz desdits arceveschéz, eveschéz et abbayes estrangiers, que cause 
la pouvreté et ruyne dudit pays ; les aulmosnes ne sont poinct faic- 
tes; la charité n’est poinct exercée et le revenu des esglizes mal dis¬ 
tribué, contre la teneur des sainctz décretz. 
L’administration et collation des ordres sacrés cesse; quy a causé 
au peuple ung tel mesprix d’iceulx, qu’il a cuydé et cuyde iceulx or¬ 
dres ne servir de rien au salut des âmes, ne ornemens de la sainct[e] 
esglise. 
. La pluspart et le plus souvent lesdits bénéfices sont régis par 
économes subjectz à rendre compte des fruictz, quy tirent tant de 
revenu qu’ilz peuvent, sans le distribuer en aulmosnes ne répara¬ 
tions nécessaires des églises, comme il est porté par les sainctz dé¬ 
cretz, craignant qu’il ne leur feust poinct admis en leurs comptes. 
Aultant en est-il faict des aultres prieurés et cures particullières, où 
les prieurs et curéz ne font poinct de résidence, prennent exemple à 
leurs supperieurs; tellement que le troupeau de Dieu en souffre grand 
domaige. 
Parquoy et pour pourveoir à telz inconvénientz, seroyt bon, sauf le 
bon plaisir du Roy, estre faict commandement aulz arcevesques, eves¬ 
ques, abbés et aultres prélatz de l’église se rendre chacung en sa charge, 
dans le terme qu’il plerra à Sa Magesté ordonner, pour y faire rési¬ 
dence, suyvant aultres eedictz et ordonnances sur ce faictes; et cepen¬ 
dant et jusques à ce qu’ilz se soyent rendus en leur charge, leur bailler 
à chacung ung coadjuteur, homme docte, saige et vertueulx, que l’on 
pourra prendre de la Sarbonne ou d’ailleurs, avec puissance de pres- 
cher, conférer les ordres sacrés, contraindre à résidence les prieurs et 
curéz particuliers, faire la visite des esglizes du diocèze et pourveoir 
à la difformation des ministres de l’esglize et aux plainctes du peuple; 
et affm qu’ilz ayent moyen s’entretenir, leur assigner une portion des 
